Geldmag vs Gigaba | Die Vryburger
Die Oppenheimers het ‘n hofaansoek gewen waarin hulle gevra het om ‘n privaat terminaal te gebruik by OR Tambo lughawe vir hul Fireblade maatskappy.
Gigaba het in Januarie 2016 as minister van binnelandse sake toestemming verleen vir die terminaal maar die goedkeuring eensydig teruggetrek sonder enige redes.
‘n Kostebevel is toegestaan wat beteken dat Jan Belastingbetaler die koste moet dra.
Die aansoek is deur Gigaba, SAID en Denel teëgestaan. Joernalis wat Amerikaanse spioenasie oopvlek, verlaat Guardian | Maroela Media
Joernalis wat Amerikaanse spioenasie oopvlek, verlaat Guardian
Glenn Greenwald. Foto: EPA
Glenn Greenwald, die bobaas ondersoekende joernalis van die Guardian wat die Amerikaanse NSA en die Britse GCHQ se spioenasie op bevriende lande en die publiek oopgevlek het, gaan die koerant nou verlaat.
Greenwald het bekend gemaak hy gaan die koerant verlaat “om ‘n droomgeleentheid aan te gryp”. Hy het die aankondiging gedoen na die nuus van sy vertrek voortydig uitgelek het, maar wou nie sê wat die geleentheid behels nie.
Greenwald se berigte het geleun op die onthullings van die Amerikaanse fluitjieblaser, Edward Snowden. Snowden bevind hom nou in Rusland waar hy vervolging deur die Amerikaners ontduik. Greenwald is ook deur die Britse regering erg onder druk geplaas en sy lewensmaat is, as deel van ‘n beweerde viktimisasieveldtog, op die Heathrow-lughawe aangehou.
Die Guardian het die vertrek betreur, en gesê sy werk het die rol onderstreep van ondersoekende joernaliste om die magshebbers in toom te hou.